ได้ข้อมูลร้านมาจากอาจารย์ที่นับถือท่านนึง และบอกแกมบังคับให้เช็คเส้นทางให้ด้วย เราก็ใจง่าย เห็นร้านน่าขะบรรยากาศดีเลยต้องตามหาซะหน่อย การเดินทางอาจจะยากนิดนึงถ้าไม่ใช่คนพื้นที่ ถ้ามาจาก กทม ถนนสายเอเชีย จะเลยแยกชัยนาทมาประมาณ 2 กิโลจะเห็นศูนย์บริการเชฟโรเลต ให้ชิดซ้ายไว้ ข้ามสะพานคลองชลประทานแล้วเลี้ยวซ้ายตรงข้างๆ สะพานได้เลยจะมีป้ายชี้ไปวัดท่าอู่ วิ่งไปตามทางเรื่อยๆ ประมาณครึ่งกิโลจะเจอ 3 แยกให้เลี้ยวขวา แล้วตรงไปตามทางอีกครึ่งกิโล ร้านจะอยู่ซ้ายมือค่ะ (ระวังจะสับสนเพราะตรง 3 แยกจะมีร้านอาหารอยู่ตรงแยกเลยจะไม่ใช่ชบาลากูนนะคะ) มาที่อาหารร้านได้เปลี่ยนแนวจากอาหารอิตาเลียนมาเป็นอาหารไทยและเน้นความสวยงามและความอร่อยไปพร้อมๆ กัน เพราะฉนั้นหน้าตาอาหารนะมีดอกไม้มาแซมๆ เสมอ วันนี้สั่งไป 3 อย่าง น้ำพริกชบา จะมีผักสดเสริฟมาในกระเช้าพร้อมน้ำพริก 2 ชนิดคือน้ำพริกเผาผัด หวานแอบเผ็ดมีหมูมาเพิ่มความอร่อยด้วยค่ะ น้ำพริกปลาย่างกลมกล่อมอร่อยและเผ็ดแบบกลางๆ เหมาะกับคนไทยมากกว่าชาวต่างชาติ แต่รอบๆ ตัวโต๊ะอื่นๆ ทัวร์ต่างชาติเยอะมากค่ะ ถ้าคิดว่าเผ็ดไม่พอมีวางพริกขี้หนูมาข้างๆ ผักสดด้วยค่ะ. อย่างที่2 กระเพราควาย 555 ชื่อแบบนี้ตามหน้าเพจร้านเลยค่ะ จริงๆ ก็กระเพราเนื้อแหละค่ะ จานนี้ก็รสชาติคนไทยอีกแล้วค่ะ อร่อยแบบบ้านๆ อันนี้เป็นคำนิยามของคนที่ไปทานด้วยค่ะ สุดท้ายต้องเป็นน้ำเพื่อแก้ติดคอ ต้มยำไก่ใบมะขาม ดูธรรมดาแต่อร่อยแบบบ้านๆ อีกแล้วค่ะ ทานแล้วจะรู้สึกว่าเป็นรสชาติเวลาไปเยี่ยมบ้านพ่อแม่เพื่อนตาม ตจว น่ะค่ะ อบอุ่นดี ไก่นุ่มมาก ไมาเปื่อยยุ่ย แต่นุ่มกำลังทานค่ะ ค่าเสียหายเฉพาะอาหารกับข้าว 1 จาน 370 บาท น้ำผลไม้คั้นสดราคาตกใจนิดนึงแก้วละ 80 บาท ทานน้ำเปล่าอาจจะดีกว่า 10 บาท รวมแล้ววันนี้จ่ายไป 540 บาทค่ะ เป็นอีกร้านที่แนะนำหากอยากมาหาธรรมชาติ เวลาเดินเข้าร้านให้ตรงๆๆ เข้ามาเลยนะคะอย่ากลัวว่าไม่มีพนักงาน เพราะพื้นที่กว้างมากค่ะ เหมาะจะเล่นซ่อนหา เดินถ่ายรูปได้ค่ะ แล้วจะมีพนักงานมาตามหาเราเองค่ะ 555 ช่วงนี้ร้านเปิดแค่ 11.00-16.00 น.ค่ะ แต่หากมีเหตุจะไปทานมื้อเย็นเป็นหมู่คณะสามารถสอบถามได้ค่ะ ตอนนี้กำลังอยู่ในช่วงปรับปรุงเพิ่มพื้นที่แบบปิดสำหรับเครื่องปรับอากาศ เพื่อรับลูกค้าในช่วงค่ำ ในอนาคตค่ะ 